CELEX: 
Language: lv
Date: 2021-09-28 00:00:00
Title: KOMISIJAS DELEĢĒTĀ REGULA (ES) …/.. ar kuru, nosakot atveseļošanas un noturības rezultātu pārskata kopējos rādītājus un detalizētos elementus, papildina Eiropas Parlamenta un Padomes Regulu (ES) 2021/241, ar ko izveido Atveseļošanas un noturības mehānismu

PASKAIDROJUMA RAKSTS
            
            
               1.DELEĢĒTĀ AKTA KONTEKSTS
            
            
               1.1. Vispārīga informācija un mērķis 
            
            
               Covid-19 pandēmijas uzliesmojums ir būtiski ietekmējis ekonomisko un sociālo situāciju Eiropas Savienībā. Lai gan krīzes tūlītējo ietekmi mazināja dalībvalstu veiktie īstermiņa pasākumi, vidējā termiņā un ilgtermiņā būs vajadzīgas apjomīgas investīcijas un strukturālas reformas, lai atgūtos no krīzes un veidotu ilgtspējīgāku, noturīgāku un taisnīgāku Eiropu nākamajām paaudzēm. Lai risinātu šo problēmu, Eiropas Savienība 2020. gada decembrī pieņēma Eiropas atveseļošanas plānu, kas ietver pastiprinātu daudzgadu finanšu shēmu 2021.–2027. gadam un jaunu pagaidu atveseļošanas pasākumu kopumu Next Generation EU. Kopā šie instrumenti atraisīs 1,85 triljonus EUR (2018. gada cenās), lai atbalstītu dalībvalstu centienus pārvarēt krīzi, stimulēt ES ekonomiku un virzīt to pa ilgtspējīgāku un noturīgāku ceļu.
            
            
               Eiropas Parlamenta un Padomes Regula (ES) 2021/241
                  1
               , ar ko izveido Atveseļošanas un noturības mehānismu (“ANM regula”), tika pieņemta 2021. gada februārī kā lielākā programma Next Generation EU ietvaros. Ar budžetu 672,5 miljardu EUR apmērā, kas sadalīts neatmaksājamā finansiālā atbalsta un aizdevumu veidā, Atveseļošanas un noturības mehānisms (“mehānisms”) atbalsta plaša mēroga publiskās investīcijas un reformas, ko dalībvalstis veic, lai atgūtos no Covid-19 krīzes un veicinātu Savienības ekonomisko, sociālo un teritoriālo kohēziju. 
            
            
               Lai nodrošinātu pārredzamību un pārskatatbildību mehānisma īstenošanā, tas ir iekļauts snieguma uzraudzības sistēmā. ANM regulā ir noteikts, ka informācija, kas saņemta, izmantojot snieguma uzraudzības sistēmu, tiks darīta pieejama Eiropas Parlamentam, citām iestādēm un Eiropas iedzīvotājiem, izveidojot atveseļošanas un noturības rezultātu pārskatu (“rezultātu pārskats”). Rezultātu pārskata mērķis ir pārredzami sniegt kodolīgu informāciju par atveseļošanas un noturības plānu īstenošanas progresu. Tas būs publiski pieejams tiešsaistē un tiks atjaunināts divas reizes gadā pēc tam, kad dalībvalstis būs sagatavojušas pusgada ziņojumus. Rezultātu pārskatā tiks iekļauti galvenie rādītāji, kas saistīti ar mehānisma darbības jomu un mērķiem, un tas ļaus uzraudzīt progresu, kas panākts atveseļošanas un noturības plānu īstenošanā virzībā uz šo mērķu sasniegšanu. Tādējādi tiks noteikti kopējie rādītāji, kas ļaus novērtēt mehānisma vispārējo sniegumu un atspoguļot progresu virzībā uz tā mērķu sasniegšanu. Šie kopējie rādītāji tiks integrēti un par tiem tiks ziņots rezultātu pārskatā, kas veidos mehānisma snieguma ziņošanas sistēmu. Rezultātu pārskatu un tajā ietvertos kopējos rādītājus Komisija izmantos, lai sagatavotu gada ziņojumus Eiropas Parlamentam un Padomei par mehānisma īstenošanu un pārskata ziņojumu Eiropas Parlamentam un Padomei par mehānisma īstenošanu saskaņā ar ANM regulas 31. un 16. pantu. Turklāt rezultātu pārskats kalpos par pamatu atveseļošanas un noturības dialogam starp Eiropas Parlamentu un Komisiju saskaņā ar ANM regulas 26. panta 4. punktu.
            
            
               Komisijai un dalībvalstīm būtu jāveicina sinerģija un jānodrošina efektīva koordinācija starp mehānismu un citām Savienības programmām un instrumentiem. Saskaņā ar 28. pantu tas būtu jādara, a) gan plānošanas, gan īstenošanas posmā nodrošinot komplementaritāti, sinerģiju, saskanīgumu un saderību starp dažādiem instrumentiem Savienības, valsts un attiecīgā gadījumā reģionālā līmenī, jo īpaši saistībā ar Savienības fondu finansētiem pasākumiem; b) pilnveidojot koordinācijas mehānismus, lai izvairītos no darba dublēšanās, un c) nodrošinot ciešu sadarbību starp tiem, kas ir atbildīgi par īstenošanu un kontroli Savienības, valsts un attiecīgā gadījumā reģionālā līmenī, lai sasniegtu mehānisma mērķus. Šajā nolūkā rezultātu pārskatā iekļautajiem kopējiem rādītājiem vajadzētu būt saderīgiem un saskanīgiem ar rādītājiem, ko izmanto citiem ES fondiem. Saskaņā ar ANM veiktā progresa uzraudzība, izmantojot rezultātu pārskatu, neliedz izmantot citus instrumentus, lai uzraudzītu dalībvalstu progresu Eiropas pusgada kontekstā, piemēram, sociālo rezultātu pārskatu.
            
            
               Šajā deleģētajā regulā ir izklāstīti detalizēti rezultātu pārskata elementi, kam būtu jāatspoguļo atveseļošanas un noturības plānu īstenošanas progress, un kopējie rādītāji, kas tiks izmantoti, lai ziņotu par progresu un uzraudzītu un novērtētu mehānismu un dalībvalstu atveseļošanas un noturības plānus. Tajā ir nošķirti kopējie rādītāji un citi rezultātu pārskata elementi. Dalībvalstīm būs jāapkopo kopējie rādītāji, tāpēc būs vajadzīga papildu informācija un norādījumi, lai nodrošinātu datu salīdzināmību. Pārējos rezultātu pārskata elementus Komisija apkopos, pamatojoties uz dažādo informāciju, ko tā savāks mehānisma un dalībvalstu atveseļošanas un noturības plānu īstenošanas ietvaros, tādējādi nodrošinot datu salīdzināmību. Tāpēc šiem elementiem nav nepieciešama tāda paša līmeņa informācija un norādījumi.
            
            
               1.2. Juridiskais pamatojums 
            
            
               Ar ANM regulas 30. panta 2. punktu Komisija tiek pilnvarota ar deleģētu aktu noteikt rezultātu pārskata detalizētus elementus nolūkā atspoguļot atveseļošanas un noturības plānu īstenošanas progresu. Saskaņā ar ANM regulas 30. panta 1. punktu rezultātu pārskats veido mehānisma snieguma ziņošanas sistēmu, atspoguļojot dalībvalstu atveseļošanas un noturības plānu īstenošanas progresu katrā no sešiem pīlāriem, kas ietilpst mehānisma darbības jomā, un atveseļošanas un noturības plānu īstenošanas progresu attiecībā uz kopējiem rādītājiem. Turklāt 30. panta 4. punktā noteikts, ka rezultātu pārskatu ievieš līdz 2021. gada decembrim, Komisija to atjaunina divas reizes gadā un pārskatu dara publiski pieejamu tīmekļa vietnē vai interneta portālā.
            
            
               Ar ANM regulas 29. panta 4. punkta a) apakšpunktu Komisija tiek pilnvarota līdz 2021. gada decembra beigām pieņemt deleģēto aktu nolūkā noteikt kopējos rādītājus, kas jāizmanto, lai ziņotu par progresu, uzraudzītu mehānismu un izvērtētu, kā veicies ar tā vispārīgo un konkrēto mērķu sasniegšanu. Saskaņā ar 29. panta 5. punktu dalībvalstis ziņo Komisijai par kopējiem rādītājiem, un atbilstoši 27. pantam šāda ziņošana būtu jāveic divas reizes gadā Eiropas pusgada kontekstā.
            
            
               Saskaņā ar  31. punktu 2016. gada 13. aprīļa Iestāžu nolīgumā par labāku likumdošanas procesu šajā deleģētajā regulā ir apvienoti divi savstarpēji saistīti ANM regulas pilnvarojumi, proti, 29. panta 4. punkta a) apakšpunkts par kopējiem rādītājiem un 30. panta 2. punkts par rezultātu pārskatu. Lēmums apvienot šos abus pilnvarojumus ir skaidrojams ar to savstarpējo saistību pēc būtības, jo kopējie rādītāji veidos rezultātu pārskata satura būtisku daļu, kā paredzēts 30. panta 3. punktā. Regulas 30. panta 3. punktā noteikts, ka rezultātu pārskats atspoguļo progresu, kas panākts 29. panta 4. punktā minēto kopējo rādītāju īstenošanā. ANM regulā ir arī paredzēts termiņu satvars, jo 27. pantā ir noteikts, ka dalībvalstis divas reizes gadā ziņos par kopējiem rādītājiem, un 30. panta 4. punktā noteikts, ka rezultātu pārskats tiks atjaunināts divas reizes gadā. Tas ļaus rezultātu pārskatā atspoguļot dalībvalstu sniegtos atjauninājumus.
            
            
               2.PIRMS AKTA PIEŅEMŠANAS NOTIKUSĪ APSPRIEŠANĀS
            
            
               Saskaņā ar Eiropas Parlamenta, Padomes un Komisijas 2016. gada kopējo vienošanos Komisija divās sanāksmēs 2021. gada 28. maijā un 2021. gada 14. jūlijā apspriedās par šo deleģēto regulu ar dalībvalstu ekspertiem. Eiropas Parlamenta un Padomes pārstāvji piedalījās sanāksmē kā novērotāji. Dalībvalstu eksperti lūdza samazināt administratīvo slogu valsts pārvaldei, racionalizējot ierosināto kopējo rādītāju skaitu un ierobežojot datu sadalījumu attiecībā uz šiem rādītājiem. Turklāt dalībvalstu eksperti lūdza precizēt, ka kopējo rādītāju atspoguļojums atsevišķu dalībvalstu līmenī tiks sniegts relatīvā izteiksmē, lai izvairītos no maldinošiem salīdzinājumiem atveseļošanas un noturības plānu atšķirīgā apjoma vai veida dēļ. Turklāt dalībvalstu eksperti lūdza papildu skaidrojumus un sīkāku informāciju par rezultātu pārskata saturu.
            
            
               Saskaņā ar labāka regulējuma pamatnostādnēm šī deleģētā regula tika publiskota atsauksmju saņemšanai 4 nedēļas no 2021. gada 28. jūlija līdz 2021. gada 25. augustam. Atsauksmes sniedza 7 ieinteresētās personas, no kurām lielākā daļa darbojas vides, klimata un/vai energoefektivitātes politikas jomā. Dažas ieinteresētās personas lūdza sīkāk precizēt un/vai detalizētāk izklāstīt dažus rezultātu pārskata elementus, tostarp to, ka rezultātu pārskatā tiks atspoguļoti arī Komisijas Deleģētajā regulā (ES) …/…  (aizpilda Publikāciju birojs)
                  2* definētās metodikas ziņošanai par sociālajiem izdevumiem rezultāti. Citas ieinteresētās personas lūdza atspoguļot papildu kvalitatīvo informāciju, jo īpaši saistībā ar informāciju, kas būs pieejama, izmantojot starpposma rādītājus un mērķrādītājus, vai ko Komisija apkopos citos forumos. Vairākas ieinteresētās personas arī ierosināja pievienot, aizstāt vai sīkāk sadalīt kopējo rādītāju sarakstu, lai aptvertu vairāk pīlāru, nodrošinātu zaļā pīlāra detalizētāku tvērumu vai labāk atspoguļotu progresu attiecībā uz dažām iedzīvotāju grupām.
            
            
               3.DELEĢĒTĀ AKTA JURIDISKIE ASPEKTI
            
            
               Tiesības pieņemt deleģētos aktus ir paredzētas Regulas (ES) 2021/241 29. panta 4. punkta a) apakšpunktā un 30. panta 2. punktā.
            
            
               1. pantā ir noteikts atveseļošanas un noturības rezultātu pārskata saturs un kopējo rādītāju saraksts.
            
            
               2. pantā ir noteiktas ziņošanas prasības.
            
         
         
            
               3. pantā ir noteikta regulas stāšanās spēkā.
            
            
               KOMISIJAS DELEĢĒTĀ REGULA (ES) …/..
            
            
               (28.9.2021),
            
            
               ar kuru,  nosakot atveseļošanas un noturības rezultātu pārskata kopējos rādītājus un detalizētos elementus, papildina Eiropas Parlamenta un Padomes Regulu (ES) 2021/241, ar ko izveido Atveseļošanas un noturības mehānismu
            
            
               EIROPAS KOMISIJA,
            
            
               ņemot vērā Līgumu par Eiropas Savienības darbību,
            
            
               ņemot vērā Eiropas Parlamenta un Padomes Regulu (ES) 2021/241, ar ko izveido Atveseļošanas un noturības mehānismu
                  3
               , un jo īpaši tās 29. panta 4. punkta a) apakšpunktu un 30. panta 2. punktu,
            
            
               tā kā:
            
            
               (1)Atveseļošanas un noturības mehānisma (“mehānisms”) mērķis ir sniegt efektīvu un būtisku finansiālu atbalstu, lai paātrinātu ilgtspējīgu reformu un saistīto publisko investīciju īstenošanu dalībvalstīs. Mehānisms ir īpašs instruments, kurš paredzēts tieši tam, lai novērstu Covid-19 krīzes nelabvēlīgo ietekmi un sekas Savienībā.
            
            
               (2)Saskaņā ar Regulas (ES) 2021/241 29. pantu mehānisma īstenošana ir jāuzrauga un jānovērtē, izmantojot kopējus rādītājus. Šie rādītāji jāizmanto ziņošanai par progresu un mehānisma uzraudzībai un novērtēšanai virzībā uz Regulas (ES) 2021/241 4. pantā minēto vispārīgo un konkrēto mērķu sasniegšanu. Dalībvalstīm jāziņo Komisijai par kopējiem rādītājiem.
            
            
               (3)Saskaņā ar Regulas (ES) 2021/241 30. pantu mehānisma snieguma ziņošanas sistēmai ir jābūt atveseļošanas un noturības rezultātu pārskata (“rezultātu pārskats”) veidā. Rezultātu pārskatā ir jāatspoguļo dalībvalstu atveseļošanas un noturības plānu īstenošanas progress katrā no sešiem pīlāriem, kas ietilpst mehānisma darbības jomā un kas minēti regulas 3. pantā, un attiecībā uz kopējiem rādītājiem. Rezultātu pārskats ir publiski pieejams tīmekļa vietnes vai interneta portāla veidā, un tas ir jāatjaunina divas reizes gadā.
            
            
               (4)Regulas (ES) 2021/241 29. un 30. pants ir cieši saistīti, jo kopējie rādītāji veidos rezultātu pārskata satura būtisku daļu, kā paredzēts Regulas (ES) 2021/241 30. panta 3. punktā. Lai nodrošinātu saskaņotību starp minētajiem noteikumiem, kuriem būtu jāstājas spēkā vienlaikus, kā arī lai dalībvalstīm  nodrošinātu visaptverošu pārskatu par ziņošanas prasībām un atvieglotu minētās regulas piemērošanu, noteikumi, kas papildina minētos pantus, ir jāiekļauj vienā deleģētā regulā.
            
            
               (5)Rezultātu pārskata mērķis ir pārredzamā veidā sniegt vispārēju informāciju par progresu, kas panākts, īstenojot mehānismu un valstu atveseļošanas un noturības plānus, kuri apstiprināti ar attiecīgajiem Padomes īstenošanas lēmumiem. Tam jākalpo par pamatu atveseļošanas un noturības dialogam ar Eiropas Parlamentu, kas minēts Regulas (ES) 2021/241 26. pantā.
            
            
               (6)Saskaņā ar Regulas (ES) 2021/241 27. pantu dalībvalstīm divas reizes gadā Eiropas pusgada kontekstā ir jāziņo par to, kādi panākumi ir gūti atveseļošanas un noturības plānu īstenošanā, un par kopējiem rādītājiem. Lai rezultātu pārskatu atjauninātu ar jaunākajiem pieejamajiem datiem un ar vienādu termiņu visām dalībvalstīm, tādējādi nodrošinot vienlīdzīgu attieksmi, šāda ziņošana būtu jāveic vienlaikus visām dalībvalstīm saskaņā ar Eiropas pusgada grafiku.
            
            
               (7)Pielikumā iekļautais kopējo rādītāju saraksts ir veidots tā, lai aptvertu visus atveseļošanas un noturības plānus, tomēr dalībvalsts ziņojumam par konkrētu kopējo rādītāju ir nozīme tikai tad, ja tās plānā ir iekļauti atbilstīgi pasākumi. Komisijai un attiecīgajai dalībvalstij būtu jāapspriež kopējā rādītāja neatbilstība atveseļošanas un noturības plānam. Ņemot vērā to, ka katrs kopējais rādītājs parasti attiecas uz lielāko daļu dalībvalstu, paredzams, ka katrai dalībvalstij būtu jāziņo par lielāko daļu rādītāju.
            
            
               (8)Kopējie rādītāji būtu jānosaka pietiekami detalizēti, lai nodrošinātu, ka dalībvalstu savāktie dati ir salīdzināmi un tos var apkopot nolūkā atspoguļot mehānisma īstenošanu Savienības līmenī. Lai izvairītos no maldinošiem salīdzinājumiem starp dalībvalstīm atveseļošanas un noturības plānu atšķirīgā apjoma vai veida dēļ, kopējie rādītāji, ja tos atspoguļo atsevišķu dalībvalstu līmenī, būtu jāsniedz relatīvā izteiksmē, pamatojoties arī uz Eurostat datiem.
            
            
               (9)Saskaņā ar Regulas (ES) 2021/241 28. pantu Komisijai un attiecīgajām dalībvalstīm jāveicina sinerģija un jānodrošina efektīva koordinācija starp mehānismu un citām Savienības programmām un instrumentiem. Tādējādi rezultātu pārskatā iekļautajiem rādītājiem vajadzētu būt pēc iespējas saskanīgiem ar rādītājiem, ko izmanto citiem Savienības fondiem.
            
            
               (10)Saskaņā ar Regulas (ES) 2021/241 29. pantu īstenošanas uzraudzībai jābūt vērstai uz aktivitātēm, kas veiktas saskaņā ar mehānismu, un tai jābūt samērīgai ar šīm aktivitātēm. Tādējādi Komisijas snieguma ziņošanas sistēmai būtu jānodrošina, ka aktivitāšu īstenošanas un rezultātu uzraudzībai vajadzīgie dati tiek savākti efektīvi, lietderīgi un savlaicīgi. Minētajā nolūkā Savienības līdzekļu saņēmējiem būtu jānosaka samērīgas ziņošanas prasības.
            
            
               (11)Pārējie rezultātu pārskata elementi Komisijai būtu jāapkopo, izmantojot informāciju, kas savākta atveseļošanas un noturības plānu un mehānisma īstenošanas uzraudzības procesā. Tam būtu jānodrošina datu salīdzināmība.
            
            
               (12)Tā kā rezultātu pārskats būtu jāievieš līdz 2021. gada 31. decembrim un lai nodrošinātu tūlītēju šajā regulā paredzēto pasākumu piemērošanu, tai būtu jāstājas spēkā nākamajā dienā pēc tās publicēšanas Eiropas Savienības Oficiālajā Vēstnesī,
            
         
         
            
               IR PIEŅĒMUSI ŠO REGULU.
            
            
               1. pants 
               Atveseļošanas un noturības rezultātu pārskata saturs un kopējo rādītāju saraksts
            
            
               Rezultātu pārskatā atspoguļo atveseļošanas un noturības plānu īstenošanas progresu katrā no sešiem pīlāriem, kas minēti Regulas (ES) 2021/241 3. pantā, un tos novērtē, jo īpaši ņemot vērā:
            
            
               (a)tādu starpposma rādītāju un mērķrādītāju izpildi, kas atspoguļo to reformu un investīciju īstenošanu, kuras izklāstītas pieņemtajos Padomes īstenošanas lēmumos, uzskaitot tos starpposma rādītājus un mērķrādītājus, kas ir apmierinoši izpildīti, un norādot to skaitu un procentuālo attiecību pret minētajos Padomes īstenošanas lēmumos noteikto starpposma rādītāju un mērķrādītāju kopskaitu. Šajā saistībā var ziņot arī par to, kā starpposma rādītāju un mērķrādītāju izpilde veicina attiecīgo konkrētai valstij adresēto ieteikumu īstenošanu,
            
            
               (b)izdevumiem, ko finansē no mehānisma, arī saskaņā ar katru no Regulas (ES) 2021/241 3. pantā minētajiem pīlāriem, ietverot sociālos izdevumus, kuru pamatā ir Komisijas Deleģētajā regulā (ES) …/… (aizpilda Publikāciju birojs)
                  4
               * definētā metodika, pamatojoties uz apstiprinātajos atveseļošanas un noturības plānos paredzēto aplēsto izdevumu sadalījumu,
            
            
               (c)katra atveseļošanas un noturības plāna statusu;
            
            
               (d)finansiālā ieguldījuma un aizdevumu izmaksāšanā panākto progresu,
            
            
               (e)atveseļošanas un noturības plānos iekļauto pasākumu tematisko analīzi un piemēriem, kas ilustrē panākto progresu saskaņā ar sešiem pīlāriem veiktajā īstenošanā,
            
            
               (f)pielikumā izklāstītajiem kopējiem rādītājiem, kas jāizmanto, lai ziņotu par progresu, uzraudzītu mehānismu un izvērtētu, kā veicies ar tā vispārīgo un konkrēto mērķu sasniegšanu.
            
            
               2. pants 
               Ziņošana
            
            
               1.Lai rezultātu pārskats, kā arī kopējie rādītāji tiktu konsekventi un vienveidīgi atjaunināti divas reizes gadā, visas dalībvalstis divas reizes gadā Eiropas pusgada kontekstā Komisijai ziņo par to, kādi panākumi ir gūti atveseļošanas un noturības plānu īstenošanā, tostarp par darbības kārtību, un par kopējiem rādītājiem. 
            
            
               2.Ziņojumi par panākumiem, kas gūti atveseļošanas un noturības plānu īstenošanā, parasti tiek sagatavoti katru gadu līdz aprīļa vidum un oktobra sākumam un ne vēlāk kā attiecīgi līdz 30. aprīlim un 15. oktobrim. Pārskata periods attiecīgā gadījumā aptver visu plāna īstenošanas periodu, sākot no 2020. gada 1. februāra.
            
            
               3.Ziņojumi par kopējo rādītāju atjaunināšanu tiek sagatavoti katru gadu līdz 28. februārim un 31. augustam. Pārskata periods aptver visu plāna īstenošanas periodu, attiecīgā gadījumā no 2020. gada 1. februāra līdz attiecīgajiem termiņiem, proti, katra gada 31. decembrim un 30. jūnijam.
            
            
               3. pants
            
            
               Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
            
            
               Šī regula uzliek saistības kopumā un ir tieši piemērojama visās dalībvalstīs.
            
            
               Briselē, 28.9.2021
            
            
               
                     Komisijas vārdā —
               
               
                     priekšsēdētāja
                     Ursula VON DER LEYEN
               
            
         
         
            
                  
                     (1)
                  
                        Eiropas Parlamenta un Padomes Regula (ES) 2021/241, ar ko izveido Atveseļošanas un noturības mehānismu (OV L 57, 18.2.2021., 17. lpp.).
               
               
                  
                     (2)
                  * 
                        (KOMISIJAS DELEĢĒTĀ REGULA (ES) …/..., ar kuru, nosakot metodiku ziņošanai par sociālajiem izdevumiem, papildina Eiropas Parlamenta un Padomes Regulu (ES) 2021/241, ar ko izveido Atveseļošanas un noturības mehānismu (COM atsauce C(2021)8801)) – dzēst
               
               
                  
                     (3)
                  
                        OV L 57, 18.2.2021., 17. lpp. 
               
               
                  
                     (4)
                  * 
                        (KOMISIJAS DELEĢĒTĀ REGULA (ES) …/..., ar kuru, nosakot metodiku ziņošanai par sociālajiem izdevumiem, papildina Eiropas Parlamenta un Padomes Regulu (ES) 2021/241, ar ko izveido Atveseļošanas un noturības mehānismu (COM atsauce C(2021)8801)) – dzēst
               
            
      
    ---documentbreak--- 
      
         
         
            
               PIELIKUMS
            
            
               Kopējo rādītāju saraksts
            
            
                
                  Kopējie rādītāji atspoguļos progresu virzībā uz mehānisma mērķu sasniegšanu saskaņā ar atveseļošanas un noturības plānos iekļautajām reformām un investīcijām. Pasākums var attiekties uz vairākiem kopējiem rādītājiem. Ja dalībvalsts atveseļošanas un noturības plānā nav ietverti pasākumi, kas attiecas uz dažiem no turpmāk minētajiem rādītājiem, tā apspriežas ar Komisiju, lai izlemtu, vai norādīt šo rādītāju kā “nepiemērojamu”.
            
            
                     
                        Numurs
                     
                     
                  
                  
                     
                        Kopējais rādītājs saistībā ar ANM atbalstu
                     
                  
                  
                     
                        ANM pīlāri
                     
                  
                  
                     
                        Skaidrojums
                     
                  
                  
                     
                        Mērvienība
                     
                     
                  
               
                     
                        1.
                     
                  
                  
                     
                        Gada primārās enerģijas patēriņa ietaupījums
                     
                  
                  
                     
                        1. pīlārs
                     
                     
                        3. pīlārs
                     
                  
                  
                     
                        Kopējais gada primārās enerģijas patēriņa samazinājums atbalstītajām vienībām saistībā ar atbalstu no mehānismā paredzētajiem pasākumiem. Atskaites vērtība attiecas uz gada primārās enerģijas patēriņu pirms intervences, un sasniegtā vērtība attiecas uz gada primārās enerģijas patēriņu nākamajā gadā pēc intervences. Attiecībā uz ēkām intervences pasākumiem jābūt pietiekami dokumentētiem, lai varētu aprēķināt šīs vērtības, piemēram, izmantojot energoefektivitātes sertifikātus vai citas uzraudzības sistēmas, kurās ir ievēroti Ēku energoefektivitātes direktīvas
                           1
                         10. panta 6. punktā paredzētie kritēriji. Attiecībā uz procesiem uzņēmumos gada primārās enerģijas patēriņu dokumentē, pamatojoties uz energoauditiem saskaņā ar Energoefektivitātes direktīvas (2012/27/ES) 8. pantu vai citām attiecīgām tehniskām specifikācijām.
                     
                     
                        Sabiedriskās ēkas definē kā ēkas, kas pieder publiskām iestādēm, un ēkas, kas pieder bezpeļņas organizācijām, ar noteikumu, ka šādas struktūras īsteno tādus vispārējas nozīmes mērķus kā izglītība, veselība, vide un transports. Kā piemērus var minēt valsts pārvaldei, skolām, slimnīcām utt. paredzētas ēkas. 
                     
                  
                  
                     
                        MWh gadā
                     
                  
               
                     
                        2.
                     
                  
                  
                     
                        Papildu darbības jauda, kas uzstādīta atjaunojamo energoresursu enerģijas vajadzībām 
                     
                  
                  
                     
                        1. pīlārs
                     
                     
                        3. pīlārs
                     
                  
                  
                     
                        Papildu jauda, kas uzstādīta atjaunojamo energoresursu enerģijas vajadzībām, pateicoties mehānisma ietvaros paredzēto pasākumu atbalstam, un kas ir operacionāla (t. i., attiecīgā gadījumā pieslēgta tīklam un ir pilnībā gatava ražot vai jau ražo enerģiju). Ražošanas jaudu definē kā “neto maksimālo elektrisko jaudu”, kā to definējis Eurostat
                           2
                        .
                     
                     
                        Atjaunojamo enerģiju definē kā “enerģiju no tādiem atjaunojamiem nefosilajiem energoresursiem kā vējš, saule (saules siltumenerģija un saules fotoelementu enerģija) un ģeotermālā enerģija, apkārtējās vides enerģija, plūdmaiņa, viļņu un cita okeāna enerģija, hidroenerģija, biomasa, atkritumu poligonu gāze, notekūdeņu attīrīšanas staciju gāze un biogāze” (sk. Direktīvu 2018/2001). Šis rādītājs aptver arī elektrolīzeru jaudu ūdeņraža ražošanai, kas izveidota ar mehānisma ietvaros paredzēto pasākumu atbalstu. Rādītāja datus par i) atjaunojamo energoresursu enerģijas ražošanas jaudu un ii) elektrolīzeru jaudu ūdeņraža ražošanai apkopo un paziņo atsevišķi.
                     
                  
                  
                     
                        MW
                     
                  
               
                     
                        3.
                     
                  
                  
                     
                        Alternatīvo degvielu infrastruktūra (uzpildes/uzlādes punkti) 
                     
                     
                  
                  
                     
                        1. pīlārs
                     
                     
                        3. pīlārs
                     
                  
                  
                     
                        To “tīro” transportlīdzekļu uzpildes/uzlādes punktu (jaunu vai modernizētu) skaits, ko atbalsta ar mehānisma ietvaros paredzētajiem pasākumiem.
                     
                     
                        “Uzlādes punktu” definē kā saskarni, kas spēj vienā reizē uzlādēt vienu elektrotransportlīdzekli vai spēj vienā reizē apmainīt akumulatoru vienam elektrotransportlīdzeklim. Uzpildes punkts nozīmē uzpildes iekārtu alternatīvās degvielas nodrošināšanai, izmantojot stacionāru vai pārvietojamu iekārtu.
                     
                     
                        Alternatīvā degviela ietver degvielas vai enerģijas avotus, ar kuriem vismaz daļēji aizvieto fosilos naftas avotus transportlīdzekļu apgādē ar enerģiju un kuriem ir potenciāls veicināt transporta dekarbonizāciju un uzlabot transporta nozares ekoloģiskos raksturlielumus, un kas atbilst Direktīvai 2018/2001
                           3
                        .
                     
                     
                        Rādītāja datus par i) uzlādes punktiem un ii) uzpildes punktiem vāc un par tiem ziņo atsevišķi. Pēdējā minētajā gadījumā iii) ūdeņraža uzpildes punktus norāda atsevišķi. 
                     
                  
                  
                     
                        Uzpildes/uzlādes punkti
                     
                  
               
                     
                        4.
                     
                  
                  
                     
                        Iedzīvotāji, kuri gūst labumu no pasākumiem aizsardzībai pret plūdiem, dabas ugunsgrēkiem un citām ar klimatu saistītām dabas katastrofām
                     
                  
                  
                     
                        1. pīlārs
                     
                     
                        4. pīlārs
                     
                  
                  
                     
                        Iedzīvotāji, kuri dzīvo teritorijās, kurās tiek būvēta vai ievērojami uzlabota aizsardzības infrastruktūra (tostarp zaļā infrastruktūra un dabā balstīti risinājumi, lai pielāgotos klimata pārmaiņām), pateicoties mehānisma ietvaros paredzēto pasākumu atbalstam, lai mazinātu neaizsargātību pret plūdiem, dabas ugunsgrēkiem un citiem ar klimatu saistītiem dabas riskiem (vētras, sausums, karstuma viļņi). Rādītājs aptver aizsardzības pasākumus, kas ir skaidri lokalizēti augsta riska teritorijās un kas tieši pievēršas specifiskajiem riskiem, pretstatā vispārīgākiem pasākumiem, ko īsteno valsts vai reģionālā līmenī. Attiecībā uz plūdiem rādītājs aptver riskam pakļautos iedzīvotājus.
                     
                     
                  
                  
                     
                        Personas
                     
                  
               
                     
                        5.
                     
                  
                  
                     
                        Papildu mājokļi ar piekļuvi internetam, ko nodrošina, izmantojot ļoti augstas veiktspējas tīklus
                     
                  
                  
                     
                        2. pīlārs
                     
                     
                        4. pīlārs
                     
                  
                  
                     
                        Kopējais to mājokļu skaits, kuriem ir piekļuve ļoti augstas veiktspējas tīkliem, kā noteikts BEREC pamatnostādnēs par ļoti augstas veiktspējas tīkliem (BoR (20) 165
                           4
                        ), un kuriem bija piekļuve tikai lēnākiem savienojumiem vai kuriem pirms mehānisma ietvaros paredzēto pasākumu atbalsta vispār nebija piekļuves internetam. Tādējādi ņem vērā arī 5G tīkla pārklājumu un uzlabojumus līdz gigabitu ātrumam. Uzlabotai piekļuvei internetam ir jābūt mehānisma ietvaros paredzēto pasākumu atbalsta tiešām sekām. Ar šo rādītāju nosaka to mājokļu skaitu, kuriem ir iespēja piekļūt internetam, nevis kuriem ir faktiska piekļuve.
                     
                     
                        Mājokli definē kā “vienu vai vairākas istabas kopā ar palīgtelpām pastāvīgā ēkā vai tās strukturāli atdalītā daļā, kas (...) ir paredzēta vienas privātas mājsaimniecības dzīvošanai visu gadu”
                           5
                         (sk. Komisija (Eurostat)).
                     
                     
                        Rādītājs neietver kolektīvos mājokļus, piemēram, slimnīcas, veco ļaužu pansionātus, dzīvojamās mājas, cietumus, militārās kazarmas, reliģiskas iestādes, pansijas, darbinieku kopmītnes u. c.
                     
                  
                  
                     
                        Mājokļi 
                     
                  
               
                     
                        6.
                     
                  
                  
                     
                        Uzņēmumi, kas saņem atbalstu digitālo produktu, pakalpojumu un lietojumprogrammu izstrādei vai ieviešanai
                     
                  
                  
                     
                        2. pīlārs
                     
                     
                        3. pīlārs
                     
                  
                  
                     
                        To uzņēmumu skaits, kuri saņem atbalstu, lai izstrādātu vai ieviestu jaunus vai būtiski uzlabotus pakalpojumus, produktus un procesus, kuru pamatā ir digitālās tehnoloģijas, pateicoties mehānisma ietvaros paredzēto pasākumu atbalstam. Tas ietver progresīvas digitālās tehnoloģijas, piemēram, automatizāciju, mākslīgo intelektu, kiberdrošību, blokķēdi, mākoņdatošanas un perifēro infrastruktūru un datu telpu un kvantu un augstas veiktspējas datošanu. Būtiski uzlabojumi attiecas tikai uz jaunām funkcijām. Tāpēc informāciju vāc atsevišķi i) par uzņēmumiem, kuri saņem atbalstu digitālo tehnoloģiju un risinājumu izstrādei, un ii) par uzņēmumiem, kuri saņem atbalstu digitālo risinājumu ieviešanai, lai pārveidotu to pakalpojumus, produktus vai procesus. To vāc arī pēc uzņēmuma lieluma.
                     
                     
                        Uzņēmumu uzskaita vienu reizi neatkarīgi no tā, cik reizes tas saņem digitalizācijas atbalstu, izmantojot mehānisma ietvaros paredzētos pasākumus.
                     
                     
                        Terminus “uzņēmums” un “sadalījums pēc uzņēmuma lieluma” definē atbilstoši definīcijai, kas pieņemta attiecībā uz 9. rādītāju.
                     
                  
                  
                     
                        Uzņēmumi 
                     
                  
               
                     
                        7.
                     
                  
                  
                     
                        Jaunu un uzlabotu publisko digitālo pakalpojumu, produktu un procesu lietotāji 
                     
                  
                  
                     
                        2. pīlārs
                     
                     
                        5. pīlārs
                     
                  
                  
                     
                        To digitālo publisko pakalpojumu, produktu un procesu lietotāju skaits, kuri ir jaunizveidoti vai būtiski uzlaboti, izmantojot mehānisma ietvaros paredzēto pasākumu atbalstu. Būtiski uzlabojumi attiecas tikai uz jaunām funkcijām. Rādītāja atsauces vērtība ir 0 tikai tad, ja digitālais pakalpojums, produkts vai process ir jauns. Lietotāji ir tādu publisko pakalpojumu un produktu klienti, kas ir jaunizstrādāti vai uzlaboti, izmantojot mehānisma ietvaros paredzēto pasākumu atbalstu, un tādas publiskas iestādes personāls, kas izmanto digitālos procesus, kuri ir jaunizstrādāti vai būtiski uzlaboti, izmantojot mehānisma ietvaros paredzēto pasākumu atbalstu. Ja atsevišķus lietotājus nevar identificēt, tad viena un tā paša klienta, kas izmanto tiešsaistes pakalpojumu vairākas reizes, uzskaiti neuzskata par divkāršu uzskaiti.
                     
                  
                  
                     
                        Lietotāji gadā 
                     
                  
               
                     
                        8.
                     
                  
                  
                     
                        Atbalstītajās pētniecības struktūrās strādājošie pētnieki
                     
                  
                  
                     
                        3. pīlārs
                     
                  
                  
                     
                        To pētnieku skaits, kuri savā darbības jomā tieši izmanto publisku vai privātu pētniecības struktūru vai aprīkojumu, attiecībā uz kuru piešķirts mehānisma ietvaros paredzēto pasākumu atbalsts. Rādītāju mēra gada pilnslodzes ekvivalentos (FTE), ko aprēķina saskaņā ar ESAO 2015. gada Fraskati rokasgrāmatā sniegto metodiku.
                     
                     
                        Ar atbalstu ir jāuzlabo pētniecības struktūra vai pētniecības aprīkojuma kvalitāte. Ir izslēgta aizvietošana bez kvalitātes paaugstināšanas, kā arī apkope. 
                     
                     
                        Netiek ņemtas vērā ne pētniecības un izstrādes jomas vakantās amata vietas, ne pētniecības un izstrādes jomas atbalsta personāls (t. i., amata vietas, kas nav tieši iesaistītas pētniecības un izstrādes darbībās).
                     
                     
                        Pētniecības un izstrādes jomas personāla gada FTE definē kā attiecību starp darba stundām, kas faktiski veltītas pētniecībai un izstrādei kalendārajā gadā, un kopējo stundu skaitu, ko tajā pašā laikposmā parasti nostrādājusi atsevišķa persona vai grupa. Parasti pētniecības un izstrādes jomā persona nevar izpildīt vairāk par vienu FTE reizi pusgadā. Tradicionāli nostrādāto stundu skaitu nosaka, pamatojoties uz normatīvajām/likumā noteiktajām darba stundām. Pilnas slodzes darbu strādājošo identificē, pamatojoties uz viņa nodarbinātības statusu, līguma veidu (pilna vai nepilna laika darbs) un iesaistes līmeni pētniecībā un izstrādē (sk. ESAO 2015. gada Fraskati rokasgrāmatas 5.3. nodaļu).
                     
                     
                        Rādītāja datus sadala pēc dzimuma
                           6
                        .
                     
                  
                  
                     
                        Gada pilnslodzes ekvivalents 
                     
                     
                  
               
                     
                        9.
                     
                  
                  
                     
                        Atbalstītie uzņēmumi (tai skaitā –  mazi uzņēmumi, tostarp mikrouzņēmumi, vidēji uzņēmumi un lieli uzņēmumi)
                     
                  
                  
                     
                        3. pīlārs
                     
                  
                  
                     
                        Rādītājs ietver visus uzņēmumus, kas saņem finansiālu atbalstu vai atbalstu natūrā, izmantojot mehānisma ietvaros paredzētos pasākumus.
                     
                     
                        Uzņēmumu definē kā vismazāko juridisko vienību kombināciju,  kas ir organizatoriska vienība, kura ražo preces vai sniedz pakalpojumus, kurai ir noteikta autonomijas pakāpe lēmumu pieņemšanā, jo īpaši attiecībā uz tās pašreizējo līdzekļu piešķiršanu, un kura veic vienu vai vairākas darbības vienā vai vairākās vietās. Uzņēmums drīkst būt viena juridiska vienība. Juridiskas vienības ir juridiskas personas, kuru pastāvēšana ir atzīta tiesību aktos neatkarīgi no personām vai iestādēm, kuras ir tās īpašnieki vai dalībnieki, piemēram, pilnsabiedrības, privātas komandītsabiedrības, sabiedrības ar ierobežotu atbildību, inkorporētas sabiedrības utt. Juridiskas vienības ietver arī fiziskas personas, kas pašas savā vārdā veic saimniecisku darbību, piemēram, veikala vai garāžas īpašniekus un operatorus, advokātus vai pašnodarbinātus amatniekus (Komisija (Eurostat)), pamatojoties uz Padomes 1993. gada 15. marta Regulas (EEK) Nr. 696/93 III A iedaļu.
                     
                     
                        Rādītāja datus vāc un paziņo sadalījumā pēc uzņēmuma lieluma. Šā rādītāja nolūkā uzņēmumus definē kā uz peļņas gūšanu orientētas organizācijas, kas ražo preces un sniedz pakalpojumus tirgus vajadzību apmierināšanai.
                     
                     
                        Uzņēmumu klasifikācija:
                     
                     
                        mazi uzņēmumi, tai skaitā mikrouzņēmumi (0-49 darbinieki un pašnodarbinātie un gada apgrozījums -≤ 10 miljoni EUR vai bilance – ≤ 10 miljoni EUR); 
                     
                     
                        vidēji uzņēmumi (50-249 darbinieki un pašnodarbinātie un gada apgrozījums > 10 miljoni EUR – ≤ 50 miljoni EUR vai bilance > 10 miljoni EUR – ≤ 43 miljoni EUR); 
                     
                     
                        lieli uzņēmumi (> 250 darbinieki un pašnodarbinātie un apgrozījums > 50 miljoni EUR vai bilance > 43 miljoni EUR).
                     
                     
                        Ja ir pārsniegta kāda no divām robežvērtībām (darbinieku un pašnodarbināto skaits un gada apgrozījums / bilance), uzņēmumus iedala nākamā lieluma kategorijā;
                     
                     
                        (Komisija (Eurostat), pamatojoties uz EK Ieteikumu 2003/361/EK, pielikuma 2. un 3. pants).
                     
                     
                        Atbalstītā uzņēmuma lielumu nosaka atbalsta sākumā.
                     
                  
                  
                     
                        Uzņēmumi
                     
                  
               
                     
                           10.
                     
                  
                  
                     
                        Izglītības vai apmācības dalībnieku skaits
                     
                     
                  
                  
                     
                        2. pīlārs
                     
                     
                        4. pīlārs
                     
                     
                        6. pīlārs
                     
                  
                  
                     
                        Rādītājā ņem vērā to dalībnieku skaitu, kuri iesaistījušies izglītības (ISCED 0-6, pieaugušo izglītība) un apmācības (apmācība ārpus darbavietas / darbavietā, tālākā profesionālā izglītība un apmācība utt.) darbībās, ko atbalsta ar mehānisma ietvaros paredzētajiem pasākumiem, tostarp digitālo prasmju apmācības
                           7
                         dalībnieku skaitu. Tāpēc dati par to jāapkopo un par tiem jāziņo i) izglītības vai apmācības dalībniekiem un ii) digitālo prasmju apmācības dalībniekiem. Turklāt datus sadala pēc dzimuma
                           8
                         un vecuma
                           9
                        .
                     
                     
                        Dalībnieki tiek uzskaitīti, kad tie uzsāk izglītības vai apmācības darbību.
                     
                  
                  
                     
                        Personas
                     
                  
               
                     
                        11.
                     
                  
                  
                     
                        To cilvēku skaits, kuri ir nodarbināti vai iesaistīti darba meklēšanā
                     
                  
                  
                     
                        3. pīlārs
                     
                     
                        4. pīlārs
                     
                  
                  
                     
                        Bezdarbnieki
                           10
                         vai ekonomiski neaktīvas
                           11
                         personas, kuras ir saņēmušas atbalstu saskaņā ar ANM pasākumiem un kuras ir nodarbinātas, tostarp pašnodarbinātas personas, vai kuras bija ekonomiski neaktīvas brīdī, kad saņēma minēto atbalstu, un kuras ir nesen iesaistījušās darba meklēšanā tūlīt pēc minētā atbalsta saņemšanas.
                     
                     
                        Rādītāja datus sadala pēc dzimuma
                           12
                         un vecuma
                           13
                        .
                     
                     
                        Saskaņā ar definīciju “bezdarbnieks” personas, kuras “iesaistītas darba meklēšanā” ietver personas, kuras parasti nav nodarbinātas, ir pieejamas darbam un aktīvi meklē darbu.
                     
                     
                        Personas, kuras nesen reģistrējušās valsts nodarbinātības dienestā kā darba meklētājas, vienmēr tiek uzskaitītas – pat tad, ja tās nav uzreiz pieejamas darbam.
                     
                  
                  
                     
                        Personas
                     
                  
               
                     
                        12.
                     
                  
                  
                     
                        Jaunu vai modernizētu veselības aprūpes iestāžu ietilpība
                     
                  
                  
                     
                        4. pīlārs
                     
                     
                        5. pīlārs
                     
                  
                  
                     
                        Maksimālais personu skaits gadā, kuras var apkalpot jauna vai modernizēta veselības aprūpes iestāde vismaz vienu reizi viena gada laikā, pateicoties mehānisma ietvaros paredzēto pasākumu atbalstam.
                     
                     
                        Modernizācija neietver energorenovāciju vai apkopi un remontu. Veselības aprūpes iestādes ietver slimnīcas, klīnikas, ambulatorās aprūpes centrus, specializētos aprūpes centrus utt.
                     
                  
                  
                     
                         Personas gadā
                     
                  
               
                     
                        13.
                     
                  
                  
                     
                        Jaunu vai modernizētu bērnu aprūpes un izglītības iestāžu klašu telpu ietilpība
                     
                     
                  
                  
                     
                        4. pīlārs
                     
                     
                        6. pīlārs
                     
                  
                  
                     
                        Klašu telpu ietilpība attiecībā uz maksimālo vietu skaitu jaunās vai modernizētās agrīnās pirmsskolas izglītības un aprūpes iestādēs (ISCED 0-6), pateicoties mehānisma ietvaros paredzēto pasākumu atbalstam. Klašu telpu ietilpību aprēķina saskaņā ar valsts tiesību aktiem, bet tajā neiekļauj skolotājus, vecākus, palīgdarbiniekus vai jebkuras citas personas, kas arī var izmantot telpas.
                     
                     
                        Agrīnās pirmsskolas izglītības un aprūpes iestādes, piemēram, bērnudārzi un pirmsskolas izglītības iestādes, ir iestādes, kas paredzētas bērniem no dzimšanas līdz sākumskolas izglītības sākumam (ISCED 0). Izglītības iestādes ietver skolas (ISCED 1-3, ISCED 4) un augstākās izglītības iestādes (ISCED 5-6). Šis rādītājs aptver bērnu aprūpes vai izglītības iestādes, kas ir jaunizveidotas vai modernizētas (piemēram, lai paaugstinātu higiēnas un drošības standartus), un modernizācija neietver energorenovāciju vai apkopi un remontu.
                     
                  
                  
                     
                        Personas
                     
                  
               
                     
                        14.
                     
                  
                  
                     
                        To jauniešu skaits vecumā no 15 līdz 29 gadiem, kuri saņem atbalstu
                     
                  
                  
                     
                        6. pīlārs
                     
                  
                  
                     
                        To dalībnieku skaits vecumā no 15 līdz 29 gadiem, kuri saņem finansiālu atbalstu vai atbalstu natūrā, izmantojot mehānisma ietvaros paredzētos pasākumus.
                     
                     
                        Rādītāja datus sadala pēc dzimuma
                           14
                        .
                     
                  
                  
                     
                        Personas
                     
                  
               
         
         
            
                  
                     (1)
                  
                        2010/31/ES, kas grozīta ar (ES) 2018/844.
               
               
                  
                     (2)
                  
                        “maksimālā aktīvā enerģija, ko var piegādāt nepārtraukti pie visu staciju darbības tīkla izejas punktā (t. i., atskaitot enerģijas padevi stacijas palīgstacijām un paredzot zudumus tajos transformatoros, kurus uzskata par stacijas integrālām sastāvdaļām”.
               
               
                  
                     (3)
                  
                        Konkrēti, Direktīvas 2018/2001 29. pantam, kurā noteikti ilgtspējas un siltumnīcefekta gāzu emisiju ietaupījuma kritēriji biodegvielām, bioloģiskajiem šķidrajiem kurināmajiem un biomasas kurināmajiem/degvielām.
               
               
                  
                     (4)
                  
                        Eiropas Elektronisko sakaru kodeksa (EECC) 2. panta 2. punktā jēdziens “ļoti augstas veiktspējas tīkls” pašlaik ir definēts šādi: “ļoti augstas veiktspējas tīkls” ir vai nu elektronisko sakaru tīkls, kas pilnībā sastāv no optiskās šķiedras elementiem vismaz līdz sadales punktam apkalpojamajā vietā, vai arī elektronisko sakaru tīkls, kas spēj parastos maksimumstundas apstākļos nodrošināt līdzīgu tīkla darbspēju pieejamā lejuplīnijas un augšuplīnijas joslas platuma, darbnoturības, ar kļūdām saistīto parametru, latentuma un tā mainības ziņā”.
               
               
                  
                     (5)
                  
                        https://ec.europa.eu/eurostat/statistics-explained/index.php?title=Glossary:Dwelling
               
               
                  
                     (6)
                  
                        Vīrieši, sievietes, nebināras personas. Vairākās dalībvalstīs ir tiesību normas vai prakse, kas atzīst, ka atsevišķas personas var neietilpt nevienā no šīm divām kategorijām vai arī tās var nevēlēties būt asociētas ar kādu no šīm kategorijām. Attiecībā uz šīm dalībvalstīm attiecīgās personas reģistrē kā “nebināras personas”.
               
               
                  
                     (7)
                  
                        Saskaņā ar ANM regulas VII pielikumu, kurā izklāstīta mehānisma digitālā izsekojamība, digitālo prasmju apmācība ir jāsaprot 108. intervences jomas (Atbalsts digitālo prasmju attīstīšanai) nozīmē, kurā noteikts: “Tas attiecas uz digitālajām prasmēm visos līmeņos un ietver:  augsti specializētas izglītības programmas digitālo speciālistu apmācīšanai (proti, uz tehnoloģijām orientētas programmas); skolotāju apmācību, digitālā satura izstrādi izglītības vajadzībām un attiecīgās organizatoriskās spējas. Tas ietver arī pasākumus un programmas, kuru mērķis ir uzlabot digitālās pamatprasmes.”
               
               
                  
                     (8)
                  
                        Vīrieši, sievietes, nebināras personas. Vairākās dalībvalstīs ir tiesību normas vai prakse, kas atzīst, ka atsevišķas personas var neietilpt nevienā no šīm divām kategorijām vai arī tās var nevēlēties būt asociētas ar kādu no šīm kategorijām. Attiecībā uz šīm dalībvalstīm attiecīgās personas reģistrē kā “nebināras personas”.
               
               
                  
                     (9)
                  
                        0-17, 18-29, 30-54, 55 gadi un vairāk.
               
               
                  
                     (10)
                  
                        Bezdarbnieki parasti ir personas, kurām nav darba, kuras ir pieejamas darbam un aktīvi meklē darbu. Personas, ko saskaņā ar valsts definīcijām uzskata par reģistrētiem bezdarbniekiem, vienmēr iekļauj šajā kategorijā, pat ja tās neatbilst visiem trim šiem kritērijiem. Avots: Nodarbinātības, sociālo lietu un iekļautības ģenerāldirektorāts, Darba tirgus politikas (DTP) statistika – 2018. gada metodika, 18. punkts.
               
               
                  
                     (11)
                  
                        Ekonomiski neaktīvas personas ir personas, kuras pašlaik nav daļa no ekonomiski aktīvajiem iedzīvotājiem (tādā nozīmē, ka tās nav nodarbinātas vai bezdarbnieki saskaņā ar sniegtajām definīcijām). Avots: Nodarbinātības, sociālo lietu un iekļautības ģenerāldirektorāts, Darba tirgus politikas (DTP) statistika – 2018. gada metodika, 20. punkts.
               
               
                  
                     (12)
                  
                        Vīrieši, sievietes, nebināras personas. Vairākās dalībvalstīs ir tiesību normas vai prakse, kas atzīst, ka atsevišķas personas var neietilpt nevienā no šīm divām kategorijām vai arī tās var nevēlēties būt asociētas ar kādu no šīm kategorijām. Attiecībā uz šīm dalībvalstīm attiecīgās personas reģistrē kā “nebināras personas”.
               
               
                  
                     (13)
                  
                        0-17, 18-29, 30-54, 55 gadi un vairāk.
               
               
                  
                     (14)
                  
                        Vīrieši, sievietes, nebināras personas. Vairākās dalībvalstīs ir tiesību normas vai prakse, kas atzīst, ka atsevišķas personas var neietilpt nevienā no šīm divām kategorijām vai arī tās var nevēlēties būt asociētas ar kādu no šīm kategorijām. Attiecībā uz šīm dalībvalstīm attiecīgās personas reģistrē kā “nebināras personas”.